पहले दिन ₹7.5 करोड़ का कलेक्शन किया; 2023 की पांचवी सबसे बड़ी ओपनर बनी
The Kerala Story Box Office Collection 2023 Update; What is the total box office collection update of the movie "The Kerala Story" in 2023? तमाम कॉन्ट्रोवर्सी के बीच रिलीज हुई फिल्म द केरला स्टोरी ने पहले दिन  7.5 करोड़ का कलेक्शन किया है। लगभग 28 करोड़ के बजट में बनी इस फिल्म के आंकड़े काफी शानदार माने जा सकते हैं
तमाम कॉन्ट्रोवर्सी के बीच रिलीज हुई फिल्म द केरल स्टोरी ने पहले दिन ₹7.5 करोड़ का कलेक्शन किया है। लगभग 28 करोड़ के बजट में बनी इस फिल्म के आंकड़े काफी शानदार माने जा सकते हैं। फिल्म की रिलीज को लेकर हाईकोर्ट से सुप्रीम कोर्ट तक याचिका दायर की गई थी, लेकिन कोर्ट ने इन याचिकाओं को खारिज कर दिया था।
अब फिल्म रिलीज भी हुई है साथ ही एक जबरदस्त ओपनिंग भी हासिल कर ली है। यहां तक कि फर्स्ट डे कलेक्शन के मामले में इसने अक्षय कुमार और कार्तिक आर्यन की फिल्मों को भी पीछे छोड़ दिया है।
थिएटर्स को बढ़ाने पड़े शोज, वीकेंड पर तगड़ी कमाई की उम्मीद
इंडस्ट्री ट्रैकर Sacnilk के मुताबिक, फिल्म के जो शुरुआती आंकड़े आ रहे हैं, उसके हिसाब से फिल्म ने पहले ₹7.5 करोड़ का बॉक्स ऑफिस कलेक्शन कर लिया है। जानकारी के मुताबिक, ऑडियंस की बढ़ती संख्या को देखते हुए कई थिएटर्स ने एक्सट्रा शोज बढ़ाए हैं।
वीकेंड शुरू हो गया है इस हिसाब से शनिवार और रविवार को फिल्म काफी अच्छी कमाई कर सकती है। फिल्म को लेकर माउथ पब्लिसिटी काफी बढ़ गई है। लोग इस फिल्म को द कश्मीर फाइल्स से जोड़ कर देख रहे हैं। कम बजट में बनी द कश्मीर फाइल्स ने ₹300 करोड़ से ज्यादा का कलेक्शन किया था।
2023 की पांचवी सबसे बड़ी ओपनर बनी
इस साल हिंदी फिल्मों का कलेक्शन अब तक काफी साधारण रहा है। मई की शुरुआत हो चुकी है, लेकिन अब तक सिर्फ पांच फिल्में ऐसी हैं जिसने पहले दिन अच्छी ओपनिंग हासिल की है। शाहरुख खान की पठान ने तो ₹55 करोड़ के साथ इतिहास की सबसे बड़ी ओपनिंग ली थी। ₹15.81 करोड़ के साथ सलमान की किसी का भाई किसी की जान दूसरे नंबर पर है।
रणबीर कपूर की फिल्म तू झूठी मैं मक्कार ₹15.73 करोड़ के साथ इस साल की तीसरी सबसे बड़ी ओपनिंग वाली फिल्म है। वहीं अजय देवगन की भोला ₹11.20 करोड़ के साथ चौथे नंबर पर है। अब ₹7.5 करोड़ के साथ द केरल स्टोरी भी इस लिस्ट में पांचवे नंबर पर आ गई है।
सेल्फी और शहजादा को भी पीछे छोड़ा
खास बात ये है कि इसने अक्षय कुमार और इमरान हाशमी स्टारर फिल्म सेल्फी और कार्तिक आर्यन-कृति सेनन स्टारर फिल्म शहजादा के ओपनिंग डे कलेक्शन को पीछे छोड़ दिया है।
सेल्फी ने जहां ₹2.55 करोड़ की ओपनिंग ली थी, वहीं शहजादा ने ₹6 करोड़ रुपए का फर्स्ट डे कलेक्शन किया था। यहां तक कि ऐसी ही एक और कॉन्ट्रोवर्सियल फिल्म द कश्मीर फाइल्स ने रिलीज के पहले दिन ₹3.5 करोड़ की कमाई की थी।
क्या है फिल्म की कहानी, क्यों मचा है बवाल?
द केरल स्टोरी को फिल्ममेकर सुदीप्तो सेन ने डायरेक्ट किया है। फिल्म अपनी कहानी को लेकर विवादों में है। इसकी रिलीज के खिलाफ सुप्रीम कोर्ट तक मैटर गया। हालांकि कोर्ट ने फिल्म की रिलीज को रोकने से मना कर दिया। फिल्म की कहानी लड़कियों के कन्वर्जन पर बेस्ड है।
फिल्म में दिखाया गया है कि कैसे आतंकी संगठन ISIS लड़कियों को बहला फुसलाकर अपने टेरर ग्रुप में रिक्रूट करता है। फिल्म के डायरेक्टर सुदीप्तो सेन ने फिल्म के बारे में बात करते हुए कहा कि जब कोई किसी से प्रेम करता है और उसके लिए दूसरे धर्म को स्वीकार कर लेता है तो इसमें कोई दिक्कत नहीं है, लेकिन जब कन्वर्जन किसी खास मंशा से किया जा रहा है फिर उसे दिखाना बहुत जरूरी है।
सुदीप्तो ने कहा- 32 हजार लोगों का हुआ कन्वर्जन
सुदीप्तो ने दैनिक भास्कर से बातचीत में कहा, 'मैंने सात साल तक इस सब्जेक्ट पर रिसर्च किया। फिर पिछले दो तीन सालों से मैं विपुल शाह जो मेरे प्रोड्युसर हैं, उनके साथ रिसर्च करता रहा। मैंने एक डॉक्यूमेंट्री भी बनाई थी, इसे लंदन से अवॉर्ड भी मिला था।
इन सात सालों में हम लोगों ने एक मैथेमैटिक्स किया है। इसके आधार पर करीब 32 हजार लोगों का धर्म परिवर्तित कराया गया। हालांकि, केरल के लोकल लोगों का कहना है कि 50 हजार से ज्यादा लोगों के कन्वर्जन हुए हैं।'